Oct 30,2019
సెమీస్‌లో ఏడుగురు బాక్సర్లు
టోక్యో (జపాన్‌) : నాలుగుసార్లు ఆసియా చాంపియన్‌షిప్స్‌ మెడలిస్ట్‌ శివ థాప ఒలింపిక్‌ టెస్టు ఈవెంట్‌ సెమీఫైనల్లోకి ప్రవేశించాడు. 2020 టోక్యో ఒలింపిక్స్‌ నేపథ్యంలో బాక్సింగ్‌ ఒలింపిక్‌ టెస్టు ఈవెంట్‌లో భారత బాక్సర్లు సత్తా చాటుతున్నారు. స్టార్‌ బాక్సర్‌ శివ థాప సహా మరో ఆరుగురు భారత బాక్సర్లు సెమీఫైనల్లోకి ప్రవేశించారు. జపాన్‌ బాక్సర్‌ యుకీ హిరకవాపై 5-0తో (63 కేజీల విభాగం) ఏకపక్ష విజయం సాధించిన శివ థాప నేడు ఫైనల్స్‌ బెర్త్‌ కోసం పోటీపడనున్నాడు. తెలంగాణ స్టార్‌ బాక్సర్‌ నిఖత్‌ జరీన్‌ 51 కేజీల మహిళల విభాగం సెమీఫైనల్లోకి ప్రవేశించింది. ఆసియా సిల్వర్‌ మెడలిస్ట్‌ సుమిత్‌ సంగ్వాన్‌ (91 కేజీలు), ఆశీష్‌ (69 కేజీలు), వాహ్లింపుయ (75 కేజీలు), సిమ్రన్‌ జిత్‌ కౌర్‌ (60 కేజీలు), పూజ రాణి (75 కేజీలు) సెమీఫైనల్లోకి చేరుకున్నారు.
మీ స్నేహితులకు రికమెండ్ చెయ్యండి